มอง3เดือนทองฟื้น ลุ้นเกาหลีดันราคา
ผู้ค้าทองนักลงทุนมองทองดีขึ้น 3 เดือน ศึกเกาหลีหนุนราคา
6 เม.ย. 2556

ผู้ค้าทองนักลงทุนมองทองดีขึ้น 3 เดือน ศึกเกาหลีหนุนราคา
นายภูษิต วงศ์หล่อสายชล ผู้อำนวยการศูนย์วิจัย เปิดเผยถึงค่าดัชนีความเชื่อมั่นราคาทองคำประจำเดือน เม.ย. ว่ามีค่าเท่ากับ 52.84 จุด สะท้อนมุมมองของกลุ่มผู้ค้าและนักลงทุนทองคำที่มีต่อราคาทองคำจะเพิ่มขึ้นแต่ไม่ได้สูงนัก แต่ดีกว่าค่าความเชื่อมั่นเดือนก่อนหน้าอยู่ที่ 44.07 จุด และดัชนีในช่วง 3 เดือนข้างหน้าอยู่ที่ระดับ 65.06 จุด แต่ต้องติดตามแรงขายของกองทุนสไปเดอร์โกลด์




 
นายกมลธัญ พรไพศาลวิจิต ผู้อำนวยการศูนย์วิจัยทองคำ กล่าวเสริมว่า ในช่วง 3 เดือนแรกนี้ผลตอบแทนจากการลงทุนทองคำติดลบ 45% หากราคาลดลงไปทดสอบระดับ 1,550 เหรียญสหรัฐ อาจมีแรงซื้อกลับจากผู้ลงทุนทองคำได้ 
“ผลตอบแทนกรณีดีที่สุดในปีนี้ คงบวกได้ไม่เกิน 10% หรือระดับ 1,7501,800 เหรียญสหรัฐ และกรณีเลวร้ายสุดราคาหลุดต่ำกว่าแนวรับสำคัญที่ 1,500 เหรียญสหรัฐ ลงไปแตะระดับที่ 1,450 เหรียญสหรัฐ ผลตอบแทนจะติดลบ 810%” นายกมลธัญ กล่าว 
ทั้งนี้ ได้ให้คำแนะนำลดน้ำหนักลงทุนทองคำแท่งให้เหลือสัดส่วน1015% ของพอร์ต จากปีที่แล้วอยู่ที่ 20% ส่วนการลงทุนในโกลด์ ฟิวเจอร์ส นั้น แนะนำให้เก็งกำไรลงทุนระยะสั้นเท่านั้น 
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า ราคาทองยังไม่จบรอบการปรับตัวขึ้นทันทีในครั้งนี้ เนื่องจากคาดว่าเฟดยังคงทำ QE และปัจจัยที่ส่งผลบวกต่อราคาช่วงถัดไปจะเป็นเรื่องเงินเฟ้อและสงครามเกาหลี รวม BOJ ประกาศทำ QE ในปริมาณที่เพิ่มขึ้นเท่าตัว จะส่งผลให้ความต้องการถือทองคำเพิ่มขึ้น โดยเฉพาะในส่วนของธนาคารกลางที่มีสัดส่วนของเงินเยนอยู่ นอกจากนี้ประเด็นเรื่องความขัดแย้งในเกาหลี จะเป็นอีกปัจจัยหนึ่งที่ทำให้ความต้องการซื้อทองคำเพิ่มขึ้น